Document ID: 31983R2288

KOMISSION ASETUS (ETY) N:o 2288/83,
annettu 29 päivänä heinäkuuta 1983,
yhteisön tullittomuusjärjestelmän luomisesta annetun neuvoston asetuksen (ETY) N:o 918/83 60 artiklan 1 kohdan b alakohdassa säädetyn biologisten ja kemiallisten aineiden luettelon vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön tullittomuusjärjestelmän luomisesta 28 päivänä maaliskuuta 1983 annetun neuvoston asetuksen (ETY) N:o 918/83(1) ja erityisesti sen 143 artiklan,
sekä katsoo, että
asetuksen (ETY) 918/83 60 artiklan 1 kohdan b alakohdassa ja 2 kohdassa säädetään, että tuontitulleista vapautetaan biologiset ja kemialliset aineet, joita tuodaan yksinomaan muihin kuin kaupallisiin tarkoituksiin ja jotka on tarkoitettu joko julkisille tai yleishyödyllisille laitoksille, joiden pääasiallisena toimintana on opetus ja tieteellinen tutkimus, sekä julkisiin tai yleishyödyllisiin laitoksiin kuuluville yksiköille taikka pääasiassa opetusta tai tieteellistä tutkimusta harjoittavien yksityisten laitosten käyttöön; tämän tullittomuuden myöntämisessä rajoittaudutaan kuitenkin biologisiin ja kemiallisiin aineisiin, joita vastaavia aineita ei tuoteta yhteisön tullialueella ja jotka on merkitty kyseisen asetuksen 143 artiklan 2 ja 3 kohdassa tarkoitetun menettelyn mukaisesti laadittuun luetteloon,
jäsenvaltioilta kerätyistä tiedoista ilmenee, että tämän asetuksen liitteessä mainittuja biologisia ja kemiallisia aineita vastaavia aineita ei tuoteta yhteisön tullialueella, ja
tässä asetuksessa säädetyt toimenpiteet ovat tullittomuuskomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 918/83 60 artiklan 1 kohdan b alakohdassa säädetty tullittomuuteen oikeuttavia biologisia ja kemiallisia aineita koskeva luettelo on tämän asetuksen liitteenä.
2 artikla
Tämä asetus tulee voimaan 1 päivänä heinäkuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 1983.

Labels: 12
7
3
1